钦定古今图书集成/理学汇编/学行典/第137卷 > 性理大全 > 《出处》
## 钦定古今图书集成/理学汇编/学行典/第137卷 > 性理大全 > 《出处》

程子曰：“贤者在下，岂可自进以求于君？苟自求之，必
无能信用之理。　择才而用，虽在君，以身许国则在
己。道合而后进，得正则吉矣。汲汲以求遇者，终必自
失，非君子自重之道也。故伊尹、武侯救世之心非不
切，必待礼至而后出者，以此　贤圣于乱世，虽知道
之将废，不忍坐视而不救也。必区区致力于未极之
闲，强”此之衰，难彼之进，图其暂安而冀其引久，苟得
为之，孔孟之屑为也。王允之于汉，谢安之于晋，亦其
庶矣。　古之仕者为人，今之仕者为己。　问：“圣人有
为贫之仕乎？”曰：“为委吏乘田是也。”或曰：“抑为之兆乎？”
曰：“非也，为鲁司寇，则为之兆也。”或人因以是勉《程子
从仕》。曰：“至于饥饿不能出门户之时，徐为之谋耳。”
龟山杨氏曰：“太公钓于渭，不遇文王，特一老渔父耳。
及一朝用之，乃有鹰扬之勇。非文王有独见之明，谁
能知之？学者须体此意，然后进退隐显，各得其当正叔云：“古之学者，四十而仕，未仕以前二十馀年，得
尽力于学问，无他营也，故人之成材可用。今之士，十
四五以上，便学缀文觅官，岂尝有意”为己之学？夫以
不学之人，一旦授之官，而使之事君长民治事宜，其
效不如古也。故今之在仕路者，人物多凡下，不足道，
以此　仕道与禄仕不同。常夷甫家贫，既召入朝，神
宗欲优厚之，令兼数局，如登闻鼓、染院之类，庶几俸
给可赡其家。夷甫一切受之不辞。及正叔以白衣擢
为劝讲之官，朝廷亦使之兼他职，则固辞。盖前日所
以不仕者为道也。则今日之仕，须其官足以行道乃
可受，不然，是苟禄也。然后世道学不明，君子之辞受
取舍，人鲜能知之。故常公之不辞，人不以为非；而程
公之辞，人亦不以为是。

和靖尹氏曰：“君子或出或处，归洁其身而已矣。人之
行己，各有其志，出处去就，虽有不同，要看所存如何
耳。”

东平马氏曰：“人之利钝自有时，但当行直道，无用干
人也。”

致堂胡氏曰：“古之君子，不苟就，不俯从，使去就从违
之重，在我而不在人，在义而不在利。庶乎招不来，麾
不去，足以取信于其上矣。”

朱子曰：“士大夫之辞受出处，又非独善其身之事而
已，其所处之得失，乃关风俗之盛衰，故尤不可以不
审也。　圣贤固不能自为时，然其仕止久速，皆当其
可，则其所以自为时者，亦非他人之所能夺矣。岂以
时之不合而变吾所守以徇之哉？　名义不正，则事
不可行，无可为者，有去而已。然使圣人当之，又不知
如何”，恐于义未精也。　今人只为不见天理本原，而
有汲汲以就功名之心，故其议论见识，往往卑陋，多
方迁就。下梢头只是成就一个私意，更有甚好事？
“当官勿避事，亦勿侵事。”

南轩张氏曰：“《廷对》最是直言。盖士人初见君父，是第
一步，此时可欺，则无往而非欺，须是立得脚教是。”
勉斋黄氏曰：“古之君子，非仁不存，非礼不立，非义不
行；所贵者良贵，所乐者真乐。人之知不知，世之用不
用，于我何与焉？贫富贵贱，生死祸福，日交乎前，不暇
顾也。后之君子，心之所固有，事之所当行，何者为礼，
何者为义，何者为智？”懵然不觉也，功名而已耳，利禄
而已耳。以区区之私意小智，汲汲然求售于人，虑人
之不己用也，委曲迁就以求顺于人。幸而得志，侈然
以为莫己若也，小不如意，则戚戚然几不能以终日
矣。

鲁斋许氏曰：“志伊尹之所志，学颜子之所学，出则有
为，处则有守。丈夫当如此，出无所为，处无所守，所志
所学将何为。